SET ปิดลบ 0.49 จุด ไร้ปัจจัยใหม่หนุน-รอลุ้นงบ “บจ.” จับตาพรุ่งนี้ไซด์เวย์ต่อไป
SET ปิดลบ 0.49 จุด มูลค่าซื้อขาย 3.54 หมื่นล้านบาท ไร้ปัจจัยใหม่หนุน-รองบบริษัทจดทะเบียนทยอยประกาศออกมา แนวโน้มวันพรุ่งนี้คาดตลาดจะเคลื่อนไหวในกรอบแคบต่อไป ให้กรอบแนวต้าน 1,570 จุด และแนวรับ 1,550 จุด
SET ปิดลบ 0.49 จุด มูลค่าซื้อขาย 3.54 หมื่นล้านบาท ไร้ปัจจัยใหม่หนุน-รองบบริษัทจดทะเบียนทยอยประกาศออกมา แนวโน้มวันพรุ่งนี้คาดตลาดจะเคลื่อนไหวในกรอบแคบต่อไป ให้กรอบแนวต้าน 1,570 จุด และแนวรับ 1,550 จุด
24 เม.ย. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยวันนี้แกว่งในกรอบแคบๆ ยังไม่มีปัจจัยใหม่เข้ามาสนับสนุน หลังนักลงทุนรับข่าวผลประกอบการไตรมาส 1/66 ของกลุ่มแบงก์ไปแล้ว จึงรอติดตามผลประกอบการของบริษัทในกลุ่มอื่นๆ ที่จะทยอยออกมา เบื้องต้นเมื่องบแบงก์ส่วนใหญ่ออกมาดีก็คาดว่ากลุ่มค้าปลีกและ Domestic Play ก็น่าจะออกมาดีด้วยเช่นกัน
ส่วนปัจจัยต่างประเทศ นักลงทุนน่าจะจับตาตัวเลขความเชื่อมั่นผู้บริโภคสหรัฐในคืนพรุ่งนี้ และตัวเลขเงินเฟ้อ PCE สหรัฐในวันศุกร์นี้ ซึ่งตลาดคาดว่าจะออกมาในระดับต่ำลง หรืออยู่ที่ 4.5%
สำหรับแนวโน้มวันพรุ่งนี้คาดตลาดจะเคลื่อนไหวในกรอบแคบต่อไป โดยให้กรอบแนวต้าน 1,570 จุด และแนวรับ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KTB มูลค่าการซื้อขาย 1,818.54 ล้านบาท ปิดที่ 18.00 บาท ลดลง 0.20 บาท
KBANK มูลค่าการซื้อขาย 1,555.20 ล้านบาท ปิดที่ 127.50 บาท ลดลง 1.00 บาท
SCB มูลค่าการซื้อขาย 1,312.35 ล้านบาท ปิดที่ 102.50 บาท ลดลง 0.50 บาท
DELTA มูลค่าการซื้อขาย 1,287.40 ล้านบาท ปิดที่ 906.00 บาท เพิ่มขึ้น 16.00 บาท
ADVANC มูลค่าการซื้อขาย 1,206.09 ล้านบาท ปิดที่ 208.00 บาท ลดลง 1.00 บาท